**Rámcová dohoda**

uzatvorená podľa § 66 č. zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej aj „ZVO“) a podľa § 409 a nasl. zák. č. 513/1991 Zb. Obchodného zákonníka v znení neskorších predpisov

Číslo kupujúceho: **BBRSC/ /2023** Číslo predávajúceho:

**„****Nákup pohonných látok do skladovacích nádrží - benkalorov“**

(ďalej iba „*tovar*“)

(ďalej len „***rámcová dohoda***“ alebo „***zmluva***" v príslušnom gramatickom tvare)

medzi týmito zmluvnými stranami:

**Kupujúci: Banskobystrická regionálna správa ciest, a. s.**

Sídlo: Majerská cesta 94, 974 96 Banská Bystrica

Právna forma: Akciová spoločnosť zapísaná v Obchodnom registri

 Okresného súdu Banská Bystrica, Oddiel: Sa, Vložka č.: 909/S

Zastúpená: Ing. Martin Turčan, predseda predstavenstva

 Ing. Róbert Machala, podpredseda predstavenstva

Oprávnený konať

vo veciach zmluvy: Ing. Tomáš Maňúr, prevádzkovo-technický riaditeľ

IČO: 36 836 567

DIČ: 2022451189

IČ DPH: SK 2022451189

Bankové spojenie: VÚB a. s., pobočka Banská Bystrica alebo SLSP, a. s. Banská Bystrica

IBAN: SK82 0200 0000 0021 8394 4256 alebo SK75 0900 0000 0051 5223 6103

Telefón: +421 48 414 27 61

E-mail: martina.strakova@bbrsc.sk, lucia.ferenc@bbrsc.sk

(ďalej aj ako „***objednávateľ***“ v príslušnom gramatickom tvare)

**Predávajúci:**

Sídlo:

Právna forma:

Zastúpená:

Oprávnený konať

vo veciach zmluvy:

IČO:

DIČ:

IČ DPH:

Bankové spojenie:

IBAN:

Telefón:

E-mail:

(ďalej aj ako „***dodávateľ***“ v príslušnom gramatickom tvare a spolu s kupujúcim ďalej iba „***zmluvné strany***“ v príslušnom gramatickom tvare).

**PREAMBULA**

Táto zmluva je uzavretá na základe verejného obstarávania, ktoré uskutočnil kupujúci, ako výsledok zadávania nadlimitnej zákazky postupom podľa ustanovenia § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na predmet zákazky **„Nákup pohonných látok do skladovacích nádrží - benkalorov“**  (ďalej iba „verejné obstarávanie“).

**I**

**ÚVODNÉ USTANOVENIA**

1. Dodávateľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom súťažnými podmienkami verejného obstarávania, spĺňa podmienku spôsobilosti po materiálnej, technickej, technologickej i personálnej stránke, na dodanie tovaru v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
2. Dodávateľ berie na vedomie, že v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, nakoľko nie je subjektom verejnej správy a zároveň, na základe tejto Zmluvy prijíma alebo bude prijímať finančné prostriedky uvedené v ustanovení § 2 ods. 1 písm. a) bod 1. tohto zákona, preto, ak spĺňa podmienky na zápis do registra partnerov verejného sektora ako účastník Zmluvy podľa ustanovenia § 2 ods. 1 písm. d) tohto zákona a k času podpisu Zmluvy nezabezpečil svoj zápis do registra podľa tohto zákona, Objednávateľ ako účastník Zmluvy, ktorý poskytuje finančné prostriedky podľa ustanovenia § 2 ods. 1 písm. a) prvého bodu tohto zákona nie je v omeškaní, ak z tohto dôvodu neplní, čo mu ukladá táto Zmluva, pričom Objednávateľ má tiež právo odstúpiť od tejto Zmluvy bez nároku Dodávateľa na plnenie titulom kúpnej ceny.
3. Dodávateľ je povinný pri plnení predmetu Zmluvy dodržiavať všetky platné všeobecne záväzné právne predpisy Slovenskej republiky a Európskej únie vzťahujúce sa na predmet Zmluvy.
4. Dodávateľ berie na vedomie, že pri dodaní predmetu Zmluvy prostredníctvom subdodávateľov (ďalej aj ako „subdodávka“) zodpovedá dodávateľ tak, ako keby predmet Zmluvy alebo jeho časť dodával sám. Dodávateľ je povinný vopred písomne oznámiť objednávateľovi akékoľvek zmeny týkajúce sa subdodávok.
5. Dodávateľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s plnením predmetu Zmluvy, v cenovej ponuke vzal do úvahy kompletný rozsah nákladov a cien materiálov, prác, služieb potrebných na splnenie predmetu zmluvy a tieto zahrnul do ceny za dodanie predmetu Zmluvy.

**II**

**PREDMET RÁMCOVEJ DOHODY**

1. Predávajúci sa zaväzuje za podmienok dohodnutých v tejto rámcovej dohode a v súťažných podkladoch verejného obstarávania počas platnosti a účinnosti zmluvy dodávať pre kupujúceho tovar, a to konkrétne motorovú naftu triedy B, D, a F v súlade so STN EN 590:2023 a zákonom č. 146/2023 Z. z. o ochrane ovzdušia a o zmene a doplnení niektorých zákonov, určenej ako palivo pre pohon vznetových motorov nákladných vozidiel a mechanizmov kupujúceho vrátane súvisiacich služieb ako dopravy predmetu zmluvy do miest dodania a prečerpania predmetu zmluvy do skladovacích nádrží (benkalorov) kupujúceho a zaväzuje sa previesť na Kupujúceho vlastnícke právo k tovaru a Kupujúci sa za podmienok dohodnutých v tejto dohode zaväzuje prevziať tovar a zaplatiť predávajúcemu kúpnu cenu za dodaný tovar.
2. Zmluvné strany sa dohodli, že okamihom nadobudnutia vlastníckeho práva k tovaru - motorovej nafty, z predávajúceho na kupujúceho, je okamih stočenia motorovej nafty do nádrže Kupujúceho. V nadväznosti na predchádzajúcu vetu platia všeobecne záväzné ustanovenia o zodpovednosti za vady a o zodpovednosti za škodu.
3. Dodaný tovar musí byť zhodný s právnymi a technickými normami STN EN 590:2023a požiadavkami kupujúceho v tejto Zmluve, súťažným podmienkam VO a počas celej doby účinnosti Zmluvy musí tovar zodpovedať predloženému certifikátu a/alebo protokolu o skúške a/alebo inému zodpovedajúcemu dokumentu výrobku s technickými špecifikáciami (predložený v rámci ponuky vo verejnom obstarávaní).
4. Predávajúci je povinný dodať motorovú naftu vyhovujúcu bezproblémovému použitiu a dodržať kvalitatívne parametre podľa STN EN 590:2023. Kupujúci si vyhradzuje právo odberu reprezentatívnych vzoriek za účelom analýzy v certifikovanom laboratóriu v prípade pochybností o dodržaní kvalitatívnych parametrov podľa v tejto zmluve označenej STN EN.
5. Predávajúci je povinný dodať motorovú naftu do sídiel jednotlivých stredísk kupujúceho cisternovými vozidlami, spôsobilými na prepravu ropných produktov.
6. Cisternové vozidlá a ich osádky, prostredníctvom ktorých budú realizované dodávky motorovej nafty pre kupujúceho musia byť spôsobilé na prepravu ropných produktov a vyhovovať požiadavkám, ktoré vyžaduje Dohoda o medzinárodnej preprave nebezpečných vecí (ADR) v rámci medzinárodnej cestnej prepravy nebezpečných vecí. Prepravné cisterny musia byť vybavené prietokomerom na prepočet vydaného množstva pri teplote 15°C, ktorý je certifikovaný a pravidelne preverovaný autorizovanou skúšobňou minimálne jedenkrát (1x) ročne.
7. Predávajúci je povinný pri realizácii každej dodávky tovaru uviesť do dodacieho listu, ktorý bude vystavený a potvrdený predávajúcim bezprostredne po dodaní tovaru nasledovné informácie:
* stočený objem v litroch pri skutočnej teplote,
* teplota tovaru pri stáčaní,
* stočený objem automaticky prepočítaný pri teplote 15°C,
* merná hustota tovaru,
* dátum a čas (začiatok a koniec) stáčania tovaru,
* číslo vozidla zabezpečujúceho prepravu tovaru a číslo príslušného prietokomeru,
* mená a priezviská členov osádky.
1. Predpokladané množstvo dodávaného tovaru počas trvania rámcovej dohody je 3 315 000,00 litrov motorovej nafty v rozsahu podľa miest dodania tovaru (stredísk kupujúceho), na ktorých sa nachádzajú nadzemné zásobné nádrže (benkalory). Miestami dodania tovaru vrátane dopravy sa rozumejú jednotlivé strediská kupujúceho, ktorými sú:

 **Oblasť SEVER**

* Stredisko Banská Bystrica a okolie: - Majerská cesta 94, Banská Bystrica 250 000 litrov

 - Lučatín 216, Lučatín 160 000 litrov

* Stredisko Brezno: - Predné Halny 76, Brezno 325 000 litrov
* Stredisko Žiar nad Hronom: - Priemyselná 6/647, Ladomerská Vieska 320 000 litrov
* Stredisko Nová Baňa: - Dlhá Lúka 760, Nová Baňa 150 000 litrov
* Stredisko Banská Štiavnica: - J. K. Hella 11, Banská Štiavnica 160 000 litrov

**Oblasť STRED**

* Stredisko Kriváň: - Kriváň 521 160 000 litrov
* Stredisko Krupina: - Červená Hora 1779, Krupina 315 000 litrov
* Stredisko Veľký Krtíš a okolie: - Škultétyho 108, Veľký Krtíš 220 000 litrov

**Oblasť JUH**

* Stredisko Lučenec: - Vajanského 857, Lučenec 355 000 litrov
* Stredisko Rimavská Sobota: - Šibeničný vrch 716, Rimavská Sobota 330 000 litrov
* Stredisko Tornaľa: - Cintorínska 10, Tornaľa 150 000 litrov
* Stredisko Hnúšťa: - 1. mája 620, Hnúšťa 200 000 litrov
* Stredisko Jelšava: - Teplická 286, Jelšava 220 000 litrov
1. Rozsah predmetu zmluvy vyjadrený v predpokladaných (orientačných) množstvách tovaru uvedených v tejto Zmluve, nie je pre kupujúceho záväzný. Predávajúci sa zaväzuje tovar dodávať v druhu, množstvách, spôsobom, lehotách uvedených v konkrétnych čiastkových zmluvách (ďalej aj ako „objednávka“) vystavených kupujúcim počas platnosti a účinnosti zmluvy priebežne. Lehota dodania predmetu zmluvy do odberného miesta kupujúceho je najneskôr do 24 hodín odo dňa doručenia čiastkovej objednávky
2. Každé plnenie v zmysle konkrétnej objednávky je posudzované ako samostatná kúpa.
3. Kupujúci sa zaväzuje zaplatiť za kúpnu cenu po uplatnení zľavy uvedenej v Prílohe č. 1 Zmluvy, pričom celková kúpna cena za predmet zákazky na obdobie trvania zmluvného vzťahu je uvedená v článku IV zmluvy.
4. Kupujúci si vyhradzuje právo upraviť predpokladané množstvo tovaru podľa svojich skutočných potrieb alebo finančných možností. Presné množstvo tovaru, ktoré sa má dodať je oprávnený určiť kupujúci. Pri nedodržaní odberu predpokladaného množstva tovaru predávajúci nemá nárok na náhradu škody z titulu ušlého zisku. Zmluvné strany sa dohodli, že ustanovenia § 421 Obch. zákonníka sa na predpokladané množstvo tovaru v zmysle zmluvy nevzťahujú.
5. Predávajúci nemá právny nárok na zadávanie objednávok na dodanie tovaru. Zadávanie objednávok bude limitované aktuálnymi potrebami kupujúceho a výškou vyčleneného finančného limitu kupujúceho podľa zmluvy.

**III**

TRVANIE ZMLUVY, TERMÍNY PLNENIA

1. Zmluva sa uzatvára na dobu určitú, a to 48 mesiacov odo dňa nadobudnutia účinnosti zmluvy, alebo do vyčerpania finančného limitu zodpovedajúceho celkovej kúpnej cene tovaru podľa toho, ktorá z týchto udalostí nastane skôr. Rámcová dohoda nadobúda platnosť dňom jej podpisu štatutárnym orgánom obidvoch zmluvných strán a účinnosť dňom nasledujúcim po dni jej zverejnenia v Centrálnom registri zmlúv ([www.crz.gov](http://www.crz.gov)) v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s ustanovením § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
2. Kupujúci si vyhradzuje právo určovať termíny a množstvo jednotlivých dodávok tovaru priebežne počas doby platnosti zmluvy samostatnými písomnými objednávkami.
3. Návrh na uzavretie čiastkovej zmluvy s predávajúcim podáva kupujúci formou písomnej objednávky na dodanie tovaru za kúpnu cenu stanovenú postupom podľa tejto zmluvy.
4. Písomnú objednávku je oprávnený vystaviť **referent dopravy kupujúceho** a následne je povinný objednávku doručiť predávajúcemu. Čiastkové objednávky/zmluvy budú obsahovať minimálne nasledovné údaje:
5. množstvo objednávaného tovaru v litroch,
6. miesto dodania,
7. lehotu dodania tovaru,
8. dátum a podpis osoby, ktorá objednávku vystavila,
9. poradové číslo objednávky.

Objednávka odoslaná e-mailom z adresy kupujúceho musí byť **obratom** potvrdená predávajúcim e-mailom na adresu odosielateľa. V prípade, že predávajúci nereaguje žiadnym spôsobom na objednávku kupujúceho považuje sa nasledujúci pracovný deň po dni doručenia riadne vystavenej objednávky predávajúcemu, za deň akceptácie objednávky, t. j. za deň uzatvorenia čiastkovej zmluvy. Minimálne množstvo jednej objednávky je 5 000 litrov nafty, maximálne množstvo jednej objednávky je 30 000 litrov nafty.

1. Predávajúci je povinný pri objednávke dodať tovar, na základe čiastkových objednávok do miest dodania – jednotlivé strediská objednávateľa v lehote dodávky maximálne do 24 hodín od prijatia objednávky. Do plynutia lehoty na dodanie tovaru sa nezapočítava deň odoslania objednávky kupujúcim.Lehoty na dodanie tovaru neplynú počas sobôt, nedieľ, dní pracovného pokoja, dní pracovného voľna.
2. Uvedený termín dodania je možné meniť len po vzájomnej písomnej dohode obidvoch zmluvných strán, a to len za mimoriadnych okolností, ktoré nastanú bez vôle zmluvných strán.
3. Kupujúci je povinný skontrolovať tovar ihneď pri jeho dodaní alebo prevzatí. Zjavné vady tovaru je Kupujúci povinný u Predávajúceho reklamovať okamžite, najneskôr však do troch (3) kalendárnych dní odo dňa, kedy bol Kupujúcemu dodaný tovar alebo kedy mohol zjavné vady tovaru zistiť. Na účely tohto odseku sa za zjavné vady považuje predovšetkým rozdiel medzi množstvom tovaru skutočne dodaným a množstvom tovaru uvádzaným na dodacom liste alebo faktúre.
4. Predávajúci je povinný dodať predmet kúpy kupujúcemu riadne a včas na dohodnutom mieste plnenia a kupujúci je povinný tento predmet kúpy prevziať a poskytnúť potrebnú súčinnosť. Oprávnenými osobami kupujúceho pre potreby plnenia tejto zmluvy je **vedúci príslušného strediska** v mieste dodania predmetu kúpy.

**IV**

**KÚPNA CENA**

1. Celkový finančný limit na dodanie predpokladaného množstva tovaru počas platnosti a účinnosti tejto zmluvy nesmie prekročiť hodnotu: **3 189 759,00** EUR bez DPH. Kúpna cena podľa článku IV ods. 1 tejto zmluvy je konečná a maximálna.
2. Počas platnosti tejto rámcovej dohody sa predávajúci zaväzuje predávať a kupujúci nakupovať motorovú naftu za cenu, ktorá sa vypočíta v zmysle odseku 3 a 4 tohto článku Rámcovej zmluvy.
3. Kupujúci odošle objednávku predávajúcemu podľa pravidiel uvedených v článku III. tejto Rámcovej zmluvy, v ktorej uvedie najaktuálnejšiu cenu za motorovú naftu (v EUR /liter), zverejnenú na internetovej stránke Štatistického úradu Slovenskej republiky v čase odoslania objednávky predávajúcemu, tzn. cenu, ktorá je v čase zadania objednávky ako posledná zverejnená na stránke Štatistického úradu SR (napr. v prípade, že sa bude motorová nafta objednávať v 3. týždni 2024, kupujúci určí cenu na základe priemernej týždennej ceny, ktorá je posledná zverejnená, t. j. napr. za 2. týždeň 2024, ak je zverejnená, pričom ak nie je zverejnená, tak za 1. týždeň 2024 atď.) a od tejto ceny odpočíta výšku zľavy podľa ods. 4 tohto článku rámcovej dohody. Kupujúci zároveň v objednávke uvedie konkrétne množstvo motorovej nafty (v litroch), ktoré požaduje dodať od predávajúceho, lehotu dodania a celkovú cenu za požadované množstvo motorovej nafty po uplatnení zľavy podľa ods. 3 tohto článku tejto Rámcovej dohody z najaktuálnejšej ceny za motorovú naftu podľa tohto odseku Rámcovej dohody.
4. Predávajúci sa zaväzuje dodať konkrétne množstvo motorovej nafty za cenu (EUR/liter), vychádzajúcu z odseku 2. článku IV tejto Rámcovej dohody, na ktorú bude uplatnená zľava vo výške ........ EUR s DPH/liter, ktorú ponúkol predávajúci ako úspešný uchádzač vo verejnej súťaži, ktorej výsledkom je uzatvorenie tejto Rámcovej zmluvy.
5. Pre stanovenie kupujúcim akceptovanej jednotkovej ceny v čase vystavenia každej čiastkovej objednávky podľa tejto zmluvy sa musí vychádzať z poslednej známej štatistickej ceny zverejnenej aktuálne cez portál Štatistického úradu SR z webovej stránky <http://statdat.statistics.sk>, sekcia Makroekonomické štatistiky, podsekcia Spotrebiteľské ceny a ceny produkčných štatistík/odkaz Priemerné ceny pohonných látok v SR (týždenné), link:

<http://statdat.statistics.sk/cognosext/cgi-bin/cognos.cgi?b_action=cognosViewer&ui.action=run&ui.object=storeID(%22i4B1941EAC9154096A2C339E0666EA7E6%22)&ui.name=Priemern%C3%A9%20ceny%20pohonn%C3%BDch%20l%C3%A1tok%20v%20SR%20(t%C3%BD%C5%BEdenn%C3%A9)%20%5Bsp0207ts%5D&run.outputFormat=&run.prompt=true&cv.header=false&ui.backURL=/cognosext/cps4/portlets/common/close.html&run.outputLocale=sk>

1. Tento spôsob výpočtu relevantnej úrovne jednotkovej ceny motorovej nafty bude používaný počas celej doby plnenia a platnosti rámcovej dohody.
2. Zmluvu možno zmeniť písomnou formou počas jej trvania bez nového verejného obstarávania výlučne za predpokladov uvedených v ustanovení § 18 ZVO. Pri zmene zmluvy, ktorou by sa zvyšovala, resp. znižovala cena plnenia alebo jej častí je potrebné dodržiavať hodnoty zmien uvedené v ustanovení § 18 ods. 3 ZVO.
3. Kupujúci a predávajúci môžu rokovať o zmene zľavy z ceny, ktorá je akceptovateľná v prípade, ak táto by mala byť spôsobená nezávisle od ich vôle, ak dôjde k zmene legislatívnych podmienok t. j. zmeny colných a daňových predpisov. V prípade legislatívnej zmeny sadzby DPH, bude táto zmenená a fakturovaná v sadzbe platnej v čase vykonania predmetu zmluvy.

**V**

**VŠEOBECNÉ DODACIE PODMIENKY**

1. Predávajúci zodpovedá za kvalitu, úplnosť dodávky tovaru a odovzdanie dodávky tovaru v mieste a čase podľa jednotlivých objednávok kupujúceho. Predávajúci je povinný pri každej dodávke tovaru odovzdať kupujúcemu spolu s tovarom dodací list s uvedením údajov o druhu, množstve a cene tovaru.
2. Predávajúci je povinný počas celej doby platnosti zmluvy garantovať pôvod a kvalitu tovaru.
3. Za dodanie tovaru na základe príslušnej objednávky sa považuje dodanie tovaru predávajúcim riadne a včas, bez vád, v množstve a kvalite podľa zmluvy.
4. Kupujúci si vyhradzuje právo vykonávať kontroly druhu, množstva a kvality dodaného tovaru. Kupujúcisi vyhradzuje právo odberu reprezentatívnych vzoriek za účelom analýzy v certifikovanom laboratóriu v prípade pochybností o dodržaní kvalitatívnych parametrov dodaného tovaru podľa STN EN.
5. V prípade nedodržania kvality dodaného tovaru, ktorý ešte nebol prevzatý, kupujúci tovar neprevezme, predávajúci ho odoberie naspäť a je povinný bezodkladne dodať náhradné kvalitné plnenie dodávky tovaru na vlastné náklady. V prípade nedodržania kvality dodaného tovaru, ktorý je už prevzatý kupujúcim, predávajúci zabezpečí nové bezchybné plnenie na vlastné náklady a uhradí kupujúcemu všetky výdavky a škody spôsobené dodávkou nekvalitného tovaru.
6. Predávajúci poskytuje záručnú dobu na tovar v trvaní 24 mesiacov.
7. Počas záručnej doby má kupujúci právo požadovať náhradnú dodávku tovaru. Predávajúci sa zaväzuje odstrániť prípadné vady dodaného tovaru na vlastné náklady po uplatnení písomnej reklamácie objednávateľa najneskôr do troch dní od doručenia písomnej reklamácie.
8. Predávajúci zodpovedá za všetky škody na predmete kúpy až do jeho prevzatia kupujúcim v mieste plnenia.
9. Predávajúci prehlasuje, že tovar nie je zaťažený právami tretích osôb.

VI

**PLATOBNÉ PODMIENKY A FAKTURÁCIA**

1. Kupujúci neposkytuje finančný preddavok ani zálohu na kúpnu cenu.
2. Predávajúci vyhlasuje, že zľava z ceny za 1 liter motorovej nafty podľa Prílohy č. 1 je úplná, minimálna a záväzná, že zahŕňa všetky náklady predávajúceho ním vynaložené až do doby dodania tovaru kupujúcemu objednávateľovi.
3. Podkladom pre úhradu kúpnej ceny budú faktúry vystavené predávajúcim až po riadnom dodaní tovaru. Fakturácia sa vykonáva na základe písomnej objednávky vystavenej kupujúcim a dodacieho listu o prevzatí objednaného množstva tovaru v súlade s objednávkou.
4. Splatnosť faktúry je 30 dní od dňa doporučeného/osobného doručenia faktúry do podateľne objednávateľa.
5. Zmluvné strany vzájomne dohodli nasledovné podmienky fakturácie:
* predávajúci je povinný fakturovať iba skutočne dodané množstvo tovaru odsúhlasené objednávateľom na dodacom liste minimálne v rozsahu „súhlasím, pečiatka objednávateľa a podpis objednávateľa“,
* Dodací list musí byť neoddeliteľnou súčasťou faktúry,
* faktúra musí spĺňať všetky náležitosti daňového dokladu a musí byť vystavená tak, aby bolo možné spoľahlivo vykonať jej vecnú a finančnú kontrolu.
1. Ak faktúra bude vystavená bez predloženia dodacieho listu alebo bez odsúhlasenia dodacieho listu objednávateľom alebo v sume nad rámec dodaného tovaru alebo v rozdielnej výške súm jednotkovej ceny za tovar po uplatnení zľavy z ceny ako uvedenej v Prílohe č. 1, a to čo i len z nedbanlivosti alebo omylu predávajúceho, alebo ak faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov platí, že faktúra nie je spôsobilá na jej úhradu, objednávateľ nie je v omeškaní s úhradou kúpnej ceny a je oprávnený vrátiť faktúru predávajúcemu na doplnenie v lehote do 30 /tridsať/ dní odo dňa zistenia porušenia podmienok fakturácie. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej riadnej faktúry.
2. Faktúra sa považuje za zaplatenú dňom pripísania úhrady na účet predávajúceho.
3. Kupujúci je oprávnený započítať akúkoľvek svoju i nesplatnú pohľadávku, ktorú má voči predávajúcemu, s pohľadávkou, i nesplatnou, ktorá vznikne z tejto zmluvy predávajúcemu voči kupujúcemu. Zápočet pohľadávok môže kupujúci uplatniť pri úhrade faktúry predávajúceho.
4. Predávajúci sa zaväzuje vysporiadať svoj záväzok na DPH z faktúry voči správcovi dane v zákonom stanovenej lehote. V prípade nesplnenia tejto povinnosti voči správcovi dane a následného núteného ručenia kupujúcim za túto DPH, sa predávajúci zaväzuje z titulu bezdôvodného obohatenia alebo náhrady škody uhradiť kupujúcemu túto DPH v plnej výške do 7 dní od doručenia jej vyúčtovania kupujúcemu. Zmluvné strany sa zároveň dohodli, že kupujúci pre prípad porušenia povinností predávajúceho vysporiadať svoj záväzok na DPH voči správcovi dane riadne a včas a následnému splneniu záväzku kupujúceho voči správcovi dane kupujúcim (za predávajúceho) má kupujúci nárok na zmluvnú pokutu vo výške 0,5 % zo sumy uhradenej kupujúcim správcovi dane za predávajúceho. Pre vylúčenie pochybností, zaplatenie zmluvnej pokuty neobmedzuje právo kupujúceho domáhať sa náhrady škody spôsobenej porušením povinností zabezpečených zmluvnou pokutou, a to v celom rozsahu vzniknutej škody (i nad rámec výšky zmluvnej pokuty).
5. Zmluvné strany sa dohodli, v rozsahu v akom to právne predpisy pripúšťajú, že vylučujú právo predávajúceho započítať akúkoľvek jeho pohľadávku voči kupujúcemu oproti akejkoľvek pohľadávke kupujúceho.

VII

**PORUŠENIE ZMLUVNÝCH PODMIENOK**

1. V prípade nezaplatenia faktúry v termíne jej splatnosti kupujúcim je predávajúci oprávnený fakturovať úrok z omeškania z neuhradenej sumy za každý aj začatý deň omeškania vo výške podľa § 369 ods. 2 Obch. zákonníka.
2. Zmluvné strany sa dohodli, že v prípade ak sa preukáže, že dodaný tovar nezodpovedá rozsahu alebo kvalite vymienenej objednávateľom v Zmluve, alebo v prípade porušenia povinnosti predávajúceho dodať chýbajúci tovar, ktoré nedostatky sú zo strany kupujúceho uvedené v dodacom liste alebo  ak predávajúci nedodrží termín plnenia dodávky tovaru podľa jednotlivej objednávky a nedodá tovar včas kupujúci je oprávnený uplatniť si zmluvnú pokutu vo výške 5 % z kúpnej ceny dodávanej časti tovaru, s ktorou je predávajúci v omeškaní a to za každý aj začatý deň omeškania.

VIII

**SUBDODÁVATELIA A REGISTER PARTNEROV VEREJNÉHO SEKTORA**

1. Dodávateľ nesmie Predmet zmluvy ako celok odovzdať na dodanie inému subjektu. Časť Predmetu zmluvy môže dodávateľ odovzdať na vykonanie svojmu subdodávateľovi uvedenému v zozname subdodávateľov, ktorý tvorí osobitnú prílohu tejto Zmluvy. Predávajúci predkladá v Prílohe č. 2 k tejto Zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy (aj počas plynutia záručnej doby) je Predávajúci povinný písomne vopred oznámiť Objednávateľovi akúkoľvek zmenu údajov o subdodávateľovi.
2. Súhlas objednávateľa s dodaním časti Predmetu zmluvy prostredníctvom subdodávateľa nezbavuje dodávateľa povinnosti a zodpovednosti za činnosti subdodávateľa.
3. Dodávateľ je oprávnený kedykoľvek počas trvania Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 5 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr), je Dodávateľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Objednávateľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia tejto Zmluvy je Dodávateľ povinný oznámiť objednávateľovi akúkoľvek zmenu údajov o novom subdodávateľovi. Povinnosti uvedené v ods. 1. a ods. 3. tohto článku Zmluvy nie je Dodávateľ povinný plniť v prípade subdodávateľov, ktorí mu dodávajú tovary.
4. Počas trvania Zmluvy je Dodávateľoprávnený zmeniť subdodávateľa uvedeného v Prílohe č. 2 tejto Zmluvy výlučne na základe dodatku k tejto Zmluve.
5. Objednávateľ v zmysle ustanovenia § 41 ods. 4 Zákona o verejnom obstarávaní určuje pravidlá pre zmenu subdodávateľa počas plnenia tejto Zmluvy tak, že subdodávateľ, ktorého Dodávateľ navrhne na zmenu musí spĺňať podmienky účasti týkajúce sa osobného postavenia podľa ustanovenia § 32 ods. 1 Zákona o verejnom obstarávaní. Dodávateľ je povinný najneskôr 5 dní pred tým, ako má nastať zmena subdodávateľa, objednávateľovi doručiť písomné oznámenie o zmene subdodávateľa, ktoré bude obsahovať minimálne:
* podiel na Predmete kúpy, ktorý má subdodávateľ dodať,
* identifikačné údaje subdodávateľa vrátane údajov o osobe oprávnenej konať za subdodávateľa v rozsahu meno, priezvisko, adresa pobytu a dátum narodenia,
* čestné vyhlásenie, že subdodávateľ spĺňa podmienky účasti týkajúce sa osobného postavenia podľa § 32 ods. 1 Zákona o verejnom obstarávaní.
1. Objednávateľ si splnenie podmienok určených pre subdodávateľa overí v zozname hospodárskych subjektov vedenom na Úrade pre verejné obstarávanie v zmysle ustanovenia § 152 Zákona o verejnom obstarávaní, prípadne vyžiadaním si dokladov od Dodávateľa, týkajúcich sa subdodávateľa a preukazujúcich spĺňanie podmienok určených pre subdodávateľa. V prípade, ak Dodávateľ nebude postupovať v zmysle ustanovení tohto odseku, objednávateľ je oprávnený od Zmluvy alebo jej časti odstúpiť z dôvodu jej podstatného porušenia; náhrada škody a uloženie zmluvnej pokuty v zmysle tejto Zmluvy tým nie je dotknutá.
2. Subdodávatelia sú povinní spĺňať podmienky účasti týkajúce sa osobného postavenia, pričom nesmú u nich existovať dôvody na vylúčenie podľa § 40 ods. 6 písm. a) až g) a ods. 8 Zákona o verejnom obstarávaní. Ak subdodávateľ nespĺňa podmienky podľa predchádzajúcej vety objednávateľ je oprávnený písomne požiadať Dodávateľa o jeho nahradenie. Dodávateľ je povinný do 5 dní od doručenia žiadosti podľa predchádzajúcej vety predložiť objednávateľovi návrh nového subdodávateľa.
3. Využitím subdodávateľa pri plnení Predmetu zmluvy nie je dotknutá zodpovednosť Dodávateľa za plnenie Zmluvy (§ 41 ods. 8 Zákona o verejnom obstarávaní).
4. Ak došlo k výmazu subdodávateľa z registra partnerov verejného sektora, je Dodávateľ povinný túto skutočnosť oznámiť objednávateľovi a zároveň nahradiť takéhoto subdodávateľa subdodávateľom, ktorý bude spĺňať podmienky podľa § 2 ods. 5 písm. e/ Zákona o verejnom obstarávaní, § 2 ods. 1 písm. a/ bod 7 Zákona o registri partnerov verejného sektora a ak má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.

**IX**

**UKONČENIE ZMLUVNÉHO VZŤAHU**

1. Táto zmluva zanikne okrem uplynutia doby, na ktorú bola uzavretá v zmysle bodu 1 článku III. tejto zmluvy aj písomnou dohodou zmluvných strán, písomným odstúpením od zmluvy niektorou zmluvnou stranou, zánikom ktoréhokoľvek účastníka zmluvy bez právneho nástupcu alebo vyčerpaním sumy určenej na plnenie uvedenej v ods. 1 článku IV tejto zmluvy.
2. V prípade zániku zmluvy dohodou zmluvných strán, táto zaniká dňom uvedeným v tejto zmluve. V tejto zmluve sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
3. Ak predávajúci koná v rozpore s touto zmluvou, súťažnými podkladmi, právnymi predpismi a na písomnú výzvu kupujúceho toto konanie a jeho následky v určenej lehote neodstráni, je kupujúci oprávnený od zmluvy odstúpiť, pričom nastávajú účinky odstúpenia od zmluvy v zmysle § 349 a nasl. Obchodného zákonníka. Predchádzajúca písomná výzva kupujúceho nie je potrebná v prípade odstúpenia od zmluvy zo strany kupujúceho v prípade podstatného porušenia zmluvy podľa bodu 4 tohto článku.
4. Kupujúci si vyhradzuje právo odstúpenia od zmluvy aj bez predchádzajúcej písomnej výzvy:
5. pre nedodržanie zmluvnej zľavy z ceny za jeden (1) liter motorovej nafty podľa zmluvy a cenovej ponuky predávajúceho,
6. ak nie je predávajúci schopný zabezpečiť dodanie objednaného množstva tovaru v danom období podľa tejto zmluvy, alebo ak opakovane nedodrží dohodnutý čas plnenia pri akýchkoľvek troch samostatných plneniach (t. j. plneniach na základe troch objednávok),
7. ak predávajúci postúpi akékoľvek pohľadávky (práva) vyplývajúce z tejto zmluvy na tretiu osobu,
8. ak na miesto predávajúceho vstúpi iná osoba následkom právneho nástupníctva.
9. Odstúpenie musí mať písomnú formu a musí byť doručené druhej zmluvnej strane. Účinky odstúpenia nastávajú dňom doručenia odstúpenia druhej zmluvnej strane.
10. V prípade, ak nastanú právne skutočnosti majúce za následok zmenu v právnom postavení predávajúceho ako vyhlásenie konkurzu alebo povolenie reštrukturalizácie a vstup do likvidácie, použijú sa príslušné ustanovenia zákona č. 7/2005 Z. z. o konkurze a reštrukturalizácii a o zmene a doplnení niektorých zákonov a zákona č. 513/1991 Zb. Obchodný zákonník Predávajúci je povinný oznámiť tieto skutočnosti kupujúcemu najneskôr do troch (3) dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú kupujúcemu v dôsledku porušenia tejto povinnosti a kupujúci má právo odstúpiť od zmluvy. V ďalšom, v prípade zmeny právnej formy, zmeny v oprávneniach konať v mene predávajúceho alebo akejkoľvek inej zmeny majúcej priamy vplyv na plnenie zo strany predávajúceho, je predávajúci povinný oznámiť tieto skutočnosti kupujúcemu najneskôr do sedem (7) dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú kupujúcemu v dôsledku porušenia tejto povinnosti a kupujúci má právo odstúpiť od zmluvy. Za akúkoľvek inú zmenu sa považuje aj zmena bankového spojenia predávajúceho, pričom k tejto informácii je predávajúci povinný predložiť aj potvrdenie príslušnej banky.

**X**

**ZÁVEREČNÉ USTANOVENIA**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto zmluvu možno meniť a dopĺňať len očíslovanými písomnými dodatkami podpísanými štatutárnymi zástupcami zmluvných strán.
3. Zmluva sa uzatvára na dobu splnenia všetkých záväzkov zmluvných strán vyplývajúcich z tejto Zmluvy. Po uvedenú dobu je pre plnenie tejto Zmluvy zachovaná záväzná viazanosť ponuky dodávateľa.
4. Zmluvu je možné zrušiť písomnou dohodou zmluvných strán alebo odstúpením od zmluvy. Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto Zmluvy a všeobecne záväzných právnych predpisov o poskytovaní záruky a zodpovednosti za vady tovaru, ktorý bol do odstúpenia dodaný, a iných práv a povinností, ktoré podľa ich povahy majú trvať aj po zániku Zmluvy odstúpením.
5. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme ani obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony a oprávnení konať v mene spoločnosti potvrdzujú vlastnoručnými podpismi.
6. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto Zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej zmluvnej strane.
7. Predávajúci prehlasuje, že považuje dohodnuté výšky zmluvných pokút podľa tejto Zmluvy za primerané vzhľadom na charakter a povahu zmluvnou pokutou zabezpečovaných povinností predávajúceho a kúpnu cenu. Uplatnením alebo zaplatením zmluvnej pokuty nie je dotknuté právo kupujúceho na náhradu škody. Zaplatenie zmluvnej pokuty predávajúcim nezbavuje predávajúceho povinnosti, ktorej splnenie zmluvná pokuta zabezpečuje, ak nie je v Zmluve uvedené inak.
8. Medzi zmluvnými stranami je dohodnutá tzv. ,,domnienka doručenia“, t. j. každá odoslaná písomnosť sa považuje za doručenú momentom odmietnutia jej prijatia adresátom, alebo uplynutím tretieho dňa od uloženia písomnosti na pošte alebo uplynutím tretieho dňa od odoslania písomnosti odosielateľom adresátovi, ak ide o mailovú komunikáciu.
9. Akékoľvek oznámenia či komunikácia podľa tejto zmluvy môžu byť doručené v písomnej forme osobne, kuriérom, doporučenou poštou, emailom, faxom na adresy zmluvných strán uvedené v záhlaví tejto Zmluvy alebo do rúk príslušného zástupcu zmluvnej strany.
10. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
11. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
12. Neoddeliteľnou súčasťou tejto Zmluvy je:

Príloha č. 1 – Návrh na plnenie kritéria

Príloha č. 2 – Zoznam subdodávateľov (ak ide o plnenie bez využitia subdodávky Čestné prehlásenie o nevyužití subdodávateľov)

V .................................. dňa: V Banskej Bystrici dňa:

**Za predávajúceho: Za kupujúceho:**

............................................................ ...........................................................

 Ing. Martin Turčan

 predseda predstavenstva

 Banskobystrickej regionálnej správy ciest, a. s.

 ..........................................................

 **Ing. Róbert Machala**

 podpredseda predstavenstva Banskobystrickej regionálnej správy ciest, a. s.